György Bónis

György Bónis [djordj bOniŝ], laŭ hungarlingve kutima nomordo Bónis György estis hungara juristo, profesoro, arkivisto.

György Bónis  naskiĝis la  1914 en Budapeŝto. Li mortis la  1985 en Budapeŝto.

 Biografio 
György Bónis akiris juran diplomon en Scienca Universitato Pázmány Péter en 1936, poste li plulernis duonjaron en politika altlernejo en Londono helpe de stipendio. Post siaj studoj li laboris en biblioteko en sia naskiĝurbo, en 1939 li ricevis postenon en la ministerio. En 1940 li estis nomumita privata profesoro ne nur en la menciita universitato, sed ankaŭ en Universitato de Kolozsvár. Dum kaj post la 2-a mondmilito li instruis plu en Cluj, sed en 1947 li devis forlasi Rumanion. En Hungario li instruis plu en Scienca Universitato de Szeged kiel katedrestro kaj publika ordinara profesoro (en 1955 li estis vicdekano). Li kandidatiĝis en 1952, li doktoriĝis en 1969. Dum Hungara revolucio de 1956 li apogis la revolucion, tial post la falo li estis forigita el la universitato. En 1957 li trovis laborejon en arkivo de Budapeŝto. En la 1960-aj jaroj li studvojaĝis al Nederlando, Irlando, Orienta Germanio, Okcidenta Germanio, Francio, Pollando, Svedio, Svislando, Ĉeĥoslovakio, Italio, krome li prelegis en Universitato de Kembriĝo. En 1974 li pensiuliĝis. Li multe esploris la hungaran jurhistorion.

 Elektitaj publikaĵoj 
 A magyar büntetőtörvénykönyv első javaslata 1712-ben (1934)
 Hagyomány és haladás az erdélyi jog fejlődésében (1944)
 Hűbériség és rendiség a középkori magyar jogban (1947)
 Hajnóczy József (József Hajnóczy), (1954)
 Egyetemes állam- és jogtörténet (Universala ŝtata- kaj jura historioj), (1957)
 Einflüsse des römischen Rechts in Ungarn, Ius Romanum Medii Aevi V. 10., Mediolani, 1964.
 Középkori jogunk elemei (Elementoj de nia mezepoka juro), (1972)
 Decreta regni Hungariae : 1458-1490 (1989)

 Fontoj 

 hungarlingva biografio kun foto
 hungarlingva biografio kun foto

Kategorio:Hungaraj juristoj
Kategorio:Hungaraj profesoroj
Kategorio:Hungaraj arkivistoj
Kategorio:Budapeŝtanoj